钦定古今图书集成/理学汇编/学行典/第196卷 > 张机
## 钦定古今图书集成/理学汇编/学行典/第196卷 > 张机

按《祁阳县志》：“张机，字静之，祁庠廪生性敏悟，幼孩即
以孝闻，承欢备至。弘治末，母丧父，再娶又丧。机虑父
无以养，强之再娶，三奉继母，皆以孝著，无间言。后父
母连丧，哀毁尽礼，庐墓侧相继十有二年，昼夜悲号，
双目几盲，忽有洪水涌泉，野鹿哀鸣不去，人谓至诚
所感。邑令以事闻，诏表其闾。正德甲申，邑令竖碑纪”
其迹，以为激劝。